ಬಳ್ಳಾರಿ ವಿವಿಯಲ್ಲಿ ಅಕ್ರಮ- ಲಕ್ಷ ಲಕ್ಷ ಲಂಚ ಪಡೆದು ನೇಮಕಾತಿ

ಬಳ್ಳಾರಿ: ನಗರದಲ್ಲಿರುವ ವಿಜಯನಗರ ಶ್ರೀಕೃಷ್ಣದೇವರಾಯ ವಿಶ್ವ ವಿದ್ಯಾಲಯದಲ್ಲಿ ಈಗ ಅಕ್ರಮದ ಆರೋಪವೊಂದು ಕೇಳಿಬಂದಿದೆ.

ಬೋಧಕ ಹಾಗೂ ಬೋಧಕೇತರ ಸಿಬ್ಬಂದಿ ನೇಮಕಾತಿಯಲ್ಲಿ ನಡೆದ ಲಂಚಾವತಾರದ ಆಡಿಯೋ ಬಹಿರಂಗವಾಗಿದೆ. 10-15 ಲಕ್ಷ ರೂಪಾಯಿಗೆ ಪಡೆದು ಸಿಬ್ಬಂದಿ ನೇಮಕ ಮಾಡಿಕೊಳ್ಳಲಾಗಿದೆ. ಗ್ರಂಥಪಾಲಕ ಕಟ್ಟಿಮನಿ ಹಾಗೂ ಅಭ್ಯರ್ಥಿ ಚಿದಾನಂದರ ನೇಮಕಾತಿಗೆ ಹಣ ಕೇಳಿದ ಆಡಿಯೋ ವೈರಲ್ ಆಗಿದೆ.

ಈ ಹಿಂದೆ ಚುನಾವಣಾ ನೀತಿ ಸಂಹಿತೆ ಇದ್ದಾಗ ನೇಮಕಾತಿ ನಡೆಸದಂತೆ ಸ್ವತ: ಜಿಲ್ಲಾಧಿಕಾರಿಗಳು ಆದೇಶ ಹೊರಡಿಸಿದ್ದರೂ ಕುಲಪತಿ ಸುಭಾಷ್ ನೇಮಕಾತಿ ಪ್ರಕ್ರಿಯೆ ಮುಂದುವರಿಸಿದ್ದು, ಅನುಮಾನಗಳಿಗೆ ಕಾರಣವಾಗಿತ್ತು. ಆದರೆ ಇದೀಗ ಅವ್ಯವಹಾರ ಬಯಲಿಗೆ ಬರುತ್ತಿದ್ದಂತೆಯೇ ಗ್ರಂಥಪಾಲಕ ಕಟ್ಟಿಮನಿಯನ್ನು ಕುಲಪತಿ ಸುಭಾಷ್ ಅಮಾನತುಗೊಳಿಸಿದ್ದಾರೆ.

ಈ ಬಗ್ಗೆ ದೂರು ನೀಡದಂತೆ ಕುಲಪತಿಗಳ ಬೆಂಬಲಿಗರು ಬೆದರಿಕೆ ಹಾಕುತ್ತಿದ್ದಾರೆ ಎಂದು ಆಡಿಯೋದಲ್ಲಿ ಮಾತನಾಡಿರುವ ಚಿದಾನಂದ್ ಆರೋಪಿಸಿದ್ದಾರೆ.